# Et bilde som inneholder tekst, Font, Grafikk, grafisk design Automatisk generert beskrivelse

# Oppgaver til elevene

Primærtekst: *Dette snakker man bare med kaniner om* av Anna Höglund (2015)

A. Skriveoppgave «Hvem er kaninen?»

Du har lyttet til lærerens høytlesing. Tenk over: Hvem er kaninen? Hva er det den gjør eller ikke gjør? Hva er den den sier, mener og tenker? Hva er det den liker eller misliker? Hva ønsker den i livet, og hvilke hindringer fins? Skriv ned tankene og assosiasjonene dine (ca. tre minutter).

B. «Å bli født». Les og studer tekst eller oppslag fra bildeboka.

**Tekstutdrag:** «*Jeg kom til verden en vårdag for tretten år siden. Jeg angret nesten øyeblikkelig. Allerede som liten hadde jeg ekstremt god hørsel. Det hjalp ikke stappe bomull i ørene. Jeg hørte rett og slett for bra. Ikke bare med ørene. Men med hele meg* (s. 1–4).»

**Skriveoppgave:** Skriv en kort fortellende tekst med tittelen «*Å bli født*». Forestill deg hvordan det var å bli født. Bruk modellteksten som utgangpunkt og inspirasjon. Skift ut ord og setninger med det som passer for deg.

**Iscenesettelse av oppgaven:** Fire elever (for eksempel) står i hvert sitt hjørne av rommet. Elevene leser sin tekst etter tur når læreren peker. Elevene varierer volumet på stemmen (hviske, rope ...)   
og leser med innlevelse.

C. «Flink til å si nei». Les og studer tekst eller oppslag fra bildeboka.

**Tekstutdrag:** «*Jeg ble så flink til å si nei at jeg glemte hvordan man sier ja* (s. 9).»

**Skriveoppgave:** Skriv en kort appell med tittelen «Å si nei». Skriv om noe du sier nei til, og hvorfor. Bruk gjerne dette mønsteret: Jeg sier nei til ... fordi ...

**Iscenesettelse av oppgaven:** Læreren peker på én og én elev, som reiser seg opp fra stolen, leser sin tekst og setter seg ned. Elevene leser høyt og tydelig og bruker kropp og stemme for å trene på å erobre rommet og uttrykke egne meninger.  
  
D. «Lykkehopp». Les og studer tekst eller oppslag fra bildeboka.

**Tekstutdrag:** «*Jeg husker ikke om jeg var lykkelig eller ikke da jeg var liten* (s. 12).»

**Skriveoppgave:** Skriv en liste med tittelen «Lykkehopp». Skriv én setning om hva som gjorde deg lykkelig i ulike tidsperioder av livet ditt (f.eks. da du var 2 år, 6 år, 10 år og 15 år). Bruk gjerne dette mønsteret: Da jeg var ... år, ble jeg lykkelig av ...

**Iscenesettelse av oppgaven:** Elevene (et utvalg, f.eks. fem) står langs veggene i rommet. Én elev tar et skritt ut fra veggen og leser én setning fra én tidsperiode. Så følger den neste eleven. Hvert skritt uttrykker ett lykkehopp

E. Definere og forklare. Les og studer tekst eller oppslag fra bildeboka.

**Tekstutdrag:** «*Samhørighet er kanskje noe man må finne i seg selv* (s. 17).»

**Skriveoppgave:** Skriv en definisjon av minst to ord. Velg ord fra boka, for eksempel meningsløshet, fellesskap, samhørighet, fiende, vannmolekyl eller bestanddel.

**Iscenesettelse av oppgaven:** Fem elever står på rekke med ansiktet vendt mot klassen. Læreren peker på én elev som leser sin forklaring eller definisjon. Eleven stopper å lese når læreren peker på en annen elev. Slik fortsetter det.

F. «Smertebilde». Les og studer tekst eller oppslag fra bildeboka.

**Tekstutdrag:** «*Noen ganger står det en stor gaffel i magen på meg og vrir rundt   
i tarmspagettien* (s. 34).»

**Skriveoppgave:** Skriv en tekst med tittelen «Smertebilde». Beskriv ditt eget smertebilde med én til tre setninger. Du kan skrive fritt eller bruke en sammenlikning med ordet «som». Se et par eksempler på smertebilder under (men du må selvsagt lage dine egne). «Noen ganger blir jeg så lei meg at det føles ut som en tynn nål stikker sakte inn i brystet mitt.» «Av og til blir jeg så sint at det kjennes ut som om jeg går på harde spikrer med føtter med gjennomsiktig hud.»

**Iscenesettelse av oppgaven:** Klassen deles i to, og de to gruppene står med ansiktet vendt mot hverandre slik at de danner en korridor. Alle leser egne smertebilder høyt og samtidig. To og to elever går gjennom korridoren (gjerne med lukkede øyne) mens tekstene leses flere ganger.

G. Dialog. Les og studer tekst eller oppslag fra bildeboka.

**Tekstutdrag:** Halve klassen får utdelt oppslaget *«Ikke vær så følsom»* (s. 29), og den andre delen av klassen får utdelt oppslaget *«Det er som det er»* (s. 44).

**Skriveoppgave:** Skriv en dialog i par med utgangspunkt i oppslaget fra boka. Dere skal være én figur hver, og du skal skrive replikkene til din figur. Åpningsreplikken i utdraget skal være første replikk, og så bygger dere ut samtalen med tre til seks replikker hver. Dere skriver annenhver gang (på samme ark eller i samme dokument), som i en dialog, og uten å snakke sammen. Send arket mellom dere eller bytt på å skrive på pc.

**Iscenesettelse av oppgaven:** Elevene bruker to stoler og en pult som spillerom. Så framføres den skrevne teksten replikk for replikk mens de sitter som om de er på en kafé. Alle framfører samtidig, eller ett og ett par framfører for resten av klassen.

H. Kafédialog

Klassen er delt inn i grupper på cirka fire. På hvert bord ligger det spørsmål som dere skal svare på – enten på store ark eller på pc. Én på hvert bord er kafévert og sitter fast ved bordet. Alle kan skrive, men kaféverten har et særlig ansvar for at det gruppa snakker om, blir notert ned. De andre gruppemedlemmene flytter til nye bord etter cirka fem minutter. Da får hver kafévert en ny gruppe de skal stille samme spørsmål til. Kaféverten noterer ned ny informasjon på arket eller pc-en.

**Bord 1   
180-graderen!:** Vi snakker om at noe uventet skjer, og hvorfor det skjer.

1. Beskriv øvelsen eller framføringen «Smertebilde». Hva likte du eller likte du ikke med øvelsen? (Begrunn.) Hva skrev du om i denne teksten, og hvorfor? Hva la du merke til ved framføringen? Hva var spesielt fint?
2. Til boka *Kaninen*: Hva mener du kan være noe uventet i denne boka (personer, hendelser, språk og bildebruk …)?

**Bord 2   
Aha!:** En person oppdager noe nytt om verden eller seg selv. Det kan forandre alt ...

1. Beskriv øvelsen eller framføringen «Lykkehopp». Hva skrev du om i denne teksten,   
   og hvorfor? Hvilken effekt har det på deg at vi jobber med tekster på denne måten?
2. Til boka *Kaninen*: Hva er det kaninen oppdager av nye ting om seg selv, familien,   
   vennene og verden? Begrunn.

**Bord 3   
Gruble!:** En person stiller seg selv vanskelige spørsmål som uttrykker tvil, forvirring eller undring. Noen ganger må du kanskje stille deg selv vanskelige spørsmål i livet.

1. Beskriv øvelsen eller framføringen «Å bli født». (Begrunn.) Hva husker du av framføringen, og hvorfor? (Det kan være om hva elevene sier og gjør, bruk av rommet, musikk, bilder osv.)
2. Til boka *Kaninen:* Hvem er det kaninen ønsker å være? Finn ulike eksempler på hva den gjør, sier og tenker som kan begrunne det.

**Bord 4   
Gode råd:** En person gir gode råd. Gode råd kan hjelpe andre til å gjøre gode valg.

1. Beskriv øvelsen eller framføringen «Dialog». Hvem ga råd til hvem i framføringen?   
   Hva var det råd om? Hvilke råd er gode, og hvorfor? Hvordan kommuniserte personene?
2. Til boka *Kaninen*: Hvilke råd fikk kaninen i boka? Hvem fikk hun råd fra? Hva syns du om rådene? Begrunn.

**Bord 5   
Igjen og igjen!:** Noen ting repeteres: Språklige uttrykk (ord, setninger), hendelser,   
bilder eller ord gjentas.

1. Beskriv øvelsen «Definisjoner». Hvilke ord ble framført, og hvordan ble de forklart?   
   Hva hadde det å si at ordene ble framført med tekst, bilde og musikk?
2. Til boka *Kaninen*: Hvilke situasjoner og opplevelser skjer flere ganger i boka? Er det noen uttrykk som sies flere ganger? Er det noen bilder som repeteres, eller farger som går igjen? Blir noen av virkemidlene repetert?

**Bord 6   
Minneblink!** Husker du den gang …? Et minne kan dukke opp og endre retning på handlingen.

1. Beskriv øvelsen «Flink til å si nei». Hva sier folk nei til? Er det noen temaer som går igjen? Hva syns du om disse framføringene (bruk av stemme, rom, musikk, instruksjon til øvelsen osv.)?
2. Til boka *Kaninen*: Hva skjer flere ganger i boka? Er det noen uttrykk som sies flere ganger?   
   Er det noen bilder som repeteres, eller farger som går igjen? Hvorfor er det viktig?

I. Skriveoppgave «Hvem er kaninen?»

Tenk over hvem kaninen er nå etter at du har arbeidet med teksten på ulike måter. Hva er det den gjør eller ikke gjør? Hva er den den sier, mener og tenker? Hva er det den liker eller misliker?   
Hva er den den drømmer om? Hva ønsker den i livet, og hvilke hindringer fins? Skriv ned tankene   
og assosiasjonene dine (ca. tre minutter).